Els Reis d’Orient arribaran al port marítim este divendres
04 de gener 2024

![](/media/rpjfhsgt/cartel-cabalgata-de-reyes-2024-tenencias-c.jpg?width=508.27702702702703&height=850)

Els Reis d’Orient tornen a Sagunt amb vaixell este divendres, 5 de gener. La jornada, organitzada per la regidoria de Joventut i Infància, començarà a les 10 hores amb la concentració en el port marítim, on hi haurà activitats d'animació i xocolatada en el moll. A les 11 hores hores serà l'arribada amb vaixell i recepció dels Reis d’Orient. L'accés del públic al port serà exclusivament per als vianants i es realitzarà per l'entrada nord. A més, els Reis d’Orient rebran els més menuts a Almardà (10 hores), Residencia Nuestros Hijos (11:30 hores) i Baladre (12 hores).

A la vesprada, a les 17 hores començarà la cavalcada del Port de Sagunt des de l'Albereda al Triangle Umbral, on els rebrà l'alcalde de Sagunt, Darío Moreno (19 hores). Seguidament, començarà la cavalcada a Sagunt (19 hores), des del carrer Almenara fins a l'Ajuntament, on a les 20 hores SS.MM els Reis seran rebuts per l'alcalde i es podrà gaudir l’_Adoració en viu 2024_ a càrrec de l'associació Passió per Sagunt.

La cavalcada és un acte que mobilitza més de 1.500 persones i requerix la coordinació de més de 100 persones implicades en l'organització, que vetlaran per la seguretat i seran de la regidoria de Joventut i Infància, Policia Local, Policia Portuària, Protecció Civil, Servici d'Ambulància Medicalitzada, etc. A més de la participació d'entitats cíviques, també compta amb importants companyies de teatre i espectacles de carrer. Així mateix, durant la cavalcada es repartiran 3.500 kg de caramels i diverses llepolies.

Les empreses artístiques que hi participen són Unicornias, Dinamic, Airshow, Banda de Cornetes i Tambors, Xaranga Mel de Romer, Dolçainers de Sagunt, Batukada Green Gos, Ainoa Roig, Mari Carmen Carrera, Passió Per Sagunt, Batukada Green Gos i La Fam, entre altres.

En estos actes colaboren entitats del municipi, entre les que es troben falles, associacions i clubs deportius, així com Asociacions de Families de l’Alumnat: Falla Palleter, Sos Animales, Falla Palmereta, Falla Els Vents, Falla Rodrigo, Centro Aragonés Puerto, Gimnasia Morvedre, Falla Plaza Ibérica, Club Partinaje Alas, Discamp, Club Diverse, Casa Andalucía, FJFS, Falla Tabalet, Asociación de Vecinos Nou Montíber, Falla Tronaor, Falla Avinguda, Falla El Mercat, Gimnasia Sagunto, Saggas, Panamar, Velarte, Remolcadores Boluda, Autoridad Portuaria, Aduanas, AVSA, Arroces Dacsa, Grupo Fotográfico Arse, Escuela de Baile Leo Molina, Tamara Valladolid Dance Studio.

En cas de pluja i suspensió de les cavalcades s'anunciarà per xarxes socials. L'alternativa serà a les 18 h, recepcions reals en el Auditori Joaquín Rodrigo (Sagunt) i a la Casa Municipal de Cultura (el Port de Sagunt).

Des del departament de Joventut i Infància recomanen als pares i mares que, pel fet que l'accés al port marítim és per als vianants, aparquen a l'entorn de l'Albereda; així com extremar el control dels menors en el recinte portuari i en el recorregut de les cavalcades.

*   [](http://www.facebook.com/sharer.php?u=https://aytosagunto.es/va/actualitat/els-reis-d-orient-arribaran-al-port-maritim-este-divendres/ "Facebook")
*   [](http://twitter.com/share?url=https://aytosagunto.es/va/actualitat/els-reis-d-orient-arribaran-al-port-maritim-este-divendres/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-reis-d-orient-arribaran-al-port-maritim-este-divendres/ "Linked In")
*   [](mailto:?body=https://aytosagunto.es/va/actualitat/els-reis-d-orient-arribaran-al-port-maritim-este-divendres/)